Krieket: Proteas vee die vloer met hul buurman | Maroela Media
Sukkelende SAL kanselleer vlugte
Foto’s: Koop Jhb-huis vir R92 miljoen, kry ŉ Rolls-Royce
Medihelp kry nuwe hoof
Trump-verhoor begin vanaand
Brande bedreig Australiese begrotingsoorskot
Te vroeg om te sê dis neusie verby vir Ramaphosa
Chris Chameleon: Leed, my lewenslange skadumaat
‘Stillknocks’ is EFC se kroonprins
Vier SA skeidsregters in Super-aksie
Boek van die maand: Die biblioteek aan die einde van die wêreld
Reis Afrikaans bied virtuele woning vir jong reisigers
Gedagte vir die dag: Goddelike voorkeure
Luister: Wiele2Wiele gesels oor die Atos en Pik Up
Demi-Leigh, Tim deel troufoto’s
Krieket: Proteas vee die vloer met hul buurman
Foto: Krieket Suid-Afrika (Facebook)
Suid-Afrika en Zimbabwe se eerste van drie T20-wedstryde is Dinsdagaand op Buffalo Park in Oos-Londen gespeel en die Proteas het op ŉ drafstap gewen.
Imran Tahir was uitstekend met die bal en het vyf paaltjies vir 23 lopies platgetrek. Die Proteas het met 34 lopies geseëvier en loop nou met 1-0 voor in dié reeks.
In die pas afgelope eendagreeks het die Proteas skoonskip gemaak en al drie kragmetings gemaklik gewen.
Die loot is Dinsdagaand in Oos-Londen deur die Proteas gewen wat besluit het om eerste te kolf. Twee paaltjies het vinnig gekantel maar daarna het Faf du Plessis momentum aan die kolfbeurt verleen en 34 lopies van 20 balle gemoker. Die nuweling, Rassie van der Dussen, het in sy debuutwedstryd 56 lopies van 44 balle aangeteken en David Miller 39 van 34 balle. Die Proteas het 160/6 in hul 20 boulbeurte opgestapel. Kyle Jarvis het die beste met die bal gevaar en 3 paaltjies vir 37 platgetrek.
In Zimbabwe se kolfbeurt het Imran Tahir drie paaltjies in sy eerste twee boulbeurte platgetrek en ŉ verdere twee in sy derde boulbeurt. Zimbabwe kon net nooit naby die verlangde lopie-tempo van agt lopies per boulbeurt kom nie. Na vyf boulbeurte was Zimbabwe op 22/3 en ná 10 boulbeurte op 58/4. Uiteindelik kon Zimbabwe net 126 lopies aanteken.
Die Proteas wen die kragmeting met 34 lopies. Met die kolf het Peter Moor die beste vir Zimbabwe gevaar en 44 lopies van net 21 balle bygedra. Suid-Afrika se beste bouler was Imran Tahir wat 5 paaltjies vir 23 lopies geneem het.
Die volgende twee wedstryde word Vrydag op Potchefstroom (18:00) en Sondagmiddag (14:30) in Benoni gespeel.
Krieket: Zimbabwe kry weer ŉ pakslae
Krieket: Proteas se toer eindig op ŉ laagtepunt
Gemaskerde Sopbeen · 1 jaar gelede
My Pa het ook altyd gesê…..ek stel nie belang om te hoor jy’t gewen nie, ek wil weet teen WIE het jy gewen.
Die skrif is aan die muur. Ons het ‘n probleem met ons openingskolwers op alle formate!